ระเบียบสำนักงานปลัดกระทรวงการพัฒนาสังคมระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการพ.ศ. ๒๕๕๘[๑] โดยที่เป็นการสมควรปรับปรุงระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๔๖ และที่แก้ไขเพิ่มเติมอาศัยอำนาจตามความในมาตรา ๒๑แห่งพระราชบัญญัติระเบียบบริหารราชการแผ่นดิน พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ ประกอบกับข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ ปลัดกระทรวงการพัฒนาสังคมและความมั่นคงของมนุษย์จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิก(๑) ระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๔๖(๒) ระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖(๓) ระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๗ข้อ ๔ ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงการพัฒนาสังคมและความมั่นคงของมนุษย์คณะกรรมการ หมายความว่าคณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ข้อ ๕ ให้ปลัดกระทรวงการพัฒนาสังคมและความมั่นคงของมนุษย์รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีไม่สามารถปฏิบัติตามระเบียบนี้ได้ให้ปลัดกระทรวงการพัฒนาสังคมและความมั่นคงของมนุษย์มีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ ข้อ ๖ ให้มี คณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ ประกอบด้วย รองปลัดกระทรวงการพัฒนาสังคมและความมั่นคงของมนุษย์ที่ได้รับมอบหมายให้กำกับดูแลในส่วนของกองวิชาการ เป็นประธานกรรมการที่ปรึกษาด้านกฎหมาย เป็นรองประธานกรรมการ ผู้อำนวยการสำนักบริหารกลางผู้อำนวยการกองกฎหมาย ผู้อำนวยการกองตรวจและประเมินผล ผู้อำนวยการกองต่อต้านการค้ามนุษย์ผู้อำนวยการกองแบบแผนและพัฒนาสิ่งอำนวยความสะดวกผู้อำนวยการกองเผยแพร่และประชาสัมพันธ์ ผู้อำนวยการกองพัฒนาระบบบริหารผู้อำนวยการกองยุทธศาสตร์และแผนงาน ผู้อำนวยการกองอาเซียนผู้อำนวยการศูนย์ช่วยเหลือสังคม ผู้อำนวยการศูนย์เทคโนโลยีสารสนเทศและการสื่อสารผู้อำนวยการศูนย์ปฏิบัติการต่อต้านการทุจริต ผู้อำนวยการสถาบันพระประชาบดีเป็นกรรมการ ผู้อำนวยการกองวิชาการ เป็นกรรมการและเลขานุการและเจ้าหน้าที่ที่ผู้อำนวยการกองวิชาการมอบหมายไม่เกินสองคนเป็นกรรมการและผู้ช่วยเลขานุการข้อ ๗ ให้คณะกรรมการมีอำนาจหน้าที่ดังต่อไปนี้(๑)บริหารงานหรือกำกับดูแลการปฏิบัติตามกฎหมายว่าด้วยข้อมูลข่าวสารของราชการให้สามารถจัดวางระบบการเปิดเผยข้อมูลข่าวสาร การขอการอนุญาตและการบริการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ให้เป็นรูปธรรมได้อย่างชัดเจน(๒)พิจารณากำหนดประเภทข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ที่เปิดเผยได้(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานปลัดกระทรวงการพัฒนาสังคมและความมั่นคงของมนุษย์หรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับส่วนราชการและเอกชน(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗)ดำเนินงานอื่นใดตามที่ปลัดกระทรวงการพัฒนาสังคมและความมั่นคงของมนุษย์มอบหมายข้อ ๘ การประชุมของคณะกรรมการจะต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดในที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้คณะกรรมการมีอำนาจเรียกให้บุคคลใดมาให้ถ้อยคำหรือให้ส่งวัตถุเอกสารหรือพยานหลักฐานมาประกอบการพิจารณาได้หมวด ๒การจัดระบบข้อมูลข่าวสาร ข้อ ๑๐ ให้หน่วยงานในสังกัดสำนักงานปลัดกระทรวงการพัฒนาสังคมและความมั่นคงของมนุษย์จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๑ ในการดำเนินงานตามข้อ ๑๐ให้กองวิชาการจัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารและการอนุญาต ข้อ ๑๒ ให้ส่วนราชการ ข้าราชการ พนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษาค้นคว้า หรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อปลัดกระทรวงการพัฒนาสังคมและความมั่นคงของมนุษย์สำหรับกรณีจำเป็นหรือเร่งด่วนผู้ขอข้อมูลข่าวสารอาจขอด้วยวาจาหรือทางโทรสารก็ได้ โดยให้แจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์และวิธีการที่คณะกรรมการกำหนดข้อ ๑๓ การขอข้อมูลข่าวสารของราชการตามหมายเรียกพยานเอกสารของศาลให้นำเสนอปลัดกระทรวงการพัฒนาสังคมและความมั่นคงของมนุษย์พิจารณาอนุญาตและให้ข้าราชการผู้รับผิดชอบตั้งแต่ระดับชำนาญการขึ้นไปเป็นผู้รับรองสำเนาข้อมูลข่าวสารข้อ ๑๔ ข้อมูลข่าวสารของราชการใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวนั้นด้วยหมวด ๔การบริการข้อมูลข่าวสาร ข้อ ๑๕ ให้กองวิชาการดำเนินการจัดระบบข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงการพัฒนาสังคมและความมั่นคงของมนุษย์เพื่อไว้ให้บริการข้อมูลข่าวสารของราชการ สำหรับประชาชนเข้าตรวจดู ศึกษาค้นคว้าตลอดจนเผยแพร่ จำหน่ายหรือจ่ายแจกรวมทั้งจัดทำสำเนาข้อมูลข่าวสารของราชการด้วยข้อ ๑๖ ข้อมูลข่าวสารที่อยู่ระหว่างดำเนินการให้ถือปฏิบัติตามกฎหมายว่าด้วยข้อมูลข่าวสารของราชการเว้นแต่เป็นเรื่องลับตามระเบียบว่าด้วยการรักษาความลับของทางราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของทางราชการหรือผู้มีอำนาจอนุญาตตามข้อ ๑๒ เห็นว่าเป็นเรื่องที่ไม่ต้องเปิดเผยข้อ ๑๗ ข้อมูลข่าวสารที่สำนักงานปลัดกระทรวงการพัฒนาสังคมและความมั่นคงของมนุษย์รวบรวมและจัดให้มีไว้ตามมาตรา ๗ และมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ เพื่อเผยแพร่ จำหน่ายหรือแจกจ่ายให้คิดค่าใช้จ่ายต่าง ๆตามหลักเกณฑ์ที่คณะกรรมการกำหนดการเรียกค่าธรรมเนียมการเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการรายได้จากการจำหน่ายข้อมูลข่าวสารตามวรรคหนึ่งและรายได้จากค่าธรรมเนียมตามวรรคสอง ให้ปฏิบัติตามระเบียบของราชการข้อ ๑๘ การให้บริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการสั่ง ทั้งนี้ ให้ผู้อำนวยการกองซึ่งเป็นเจ้าของเรื่องเป็นผู้พิจารณาการอนุญาตหมวด ๕สถานที่ติดต่อและขอรับบริการข้อมูลข่าวสาร ข้อ ๑๙ ให้กองวิชาการจัดสถานที่บริการข้อมูลข่าวสารของราชการการติดต่อขอรับข้อมูลข่าวสารของราชการ การบริการข้อมูลข่าวสารของราชการให้คำแนะนำในการติดต่อกับหน่วยงานของรัฐและเป็นผู้ประสานกับหน่วยงานในสังกัดสำนักงานปลัดกระทรวงการพัฒนาสังคมและความมั่นคงของมนุษย์เพื่อการให้บริการข้อมูลข่าวสารของราชการประกาศณ วันที่ ๑๗ เมษายน พ.ศ. ๒๕๕๘วิเชียรชวลิตปลัดกระทรวงการพัฒนาสังคมและความมั่นคงของมนุษย์ปริยานุช/ผู้จัดทำ๘ มิถุนายน๒๕๕๘วิศนี/ผู้ตรวจ๙ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๕๓ ง/หน้า ๑/๔ มิถุนายน ๒๕๕๘